న్యూఢిల్లీ: పెట్రోల్, డీజిల్ ధరలు మే 1వ తేదీ నుంచి ప్రతిరోజూ మారనున్నాయి. అంతర్జాతీయ ధరలకు అనుగుణంగా ధరల్లో మార్పులు ఉంటాయి. దేశంలోని పెట్రోల్ పంపులలో కేంద్ర ప్రభుత్వరంగ చమురు సంస్థలైన ఇండియన్ ఆయిల్ కార్పొరేషన్ (ఐఓసీ), భారత్ పెట్రోలియం కార్పొరేషన్ లిమిటెడ్ (బీపీసీఎల్), హిందుస్థాన్ పెట్రోలియం కార్పొరేషన్ లిమిటెడ్ (హెచ్పీసీఎల్) సొంతంగా 95 శాతం పెట్రోల్ పంప్లు కలిగి ఉన్నాయి. ఈ చమురు సంస్థలు పైలెట్ లాంచ్గా రోజువారీ సవరించిన రేట్ల విధానాన్ని ఐదు ఎంపిక చేసిన నగరాల్లో తొలుత అమలు చేయనున్నారు. క్రమంగా దానిని దేశమంతటా విస్తరిస్తారు. '5 నగరాల్లో ఈ పైలెట్ ప్రాజెక్టులను ఆయిల్ కంపెనీలు మే 1 నుంచి అమలు చేయనున్నాయి. ఆ తర్వాత దేశవ్యాప్తంగా అమలు చేసే విషయాన్ని నిర్ణయిస్తాయి' అని పెట్రోలియం శాఖ మంత్రి ధర్మేంద్ర ప్రధాన్ బుధవారంనాడు మీడియాకు తెలిపారు. పుదుచ్చేరి, ఏపీలోని విశాఖపట్నం, రాజస్థాన్లోని ఉదయ్పూర్, జార్ఖండ్లోని జంషెడ్పూర్, ఛండీగఢ్లలో తొలుత ఈ పైలెట్ ప్రాజెక్టును అమలు చేయనున్నట్టు చెప్పారు. ఇప్పటివరకూ ప్రతినెలా 1, 16 తేదీల్లో సవరించిన రేట్లు ప్రకటిస్తున్నారు. ఇప్పుడు ఆ విధానంలో మార్పులు తేనున్నారు. మార్కెట్ ధరలకు అనుగుణంగా రోజువారీ ధరల మార్పుల దిశగా ఇదో ముందడుగు అని తాజా నిర్ణయంపై ఐఓసీ చైర్మన్ బి.అశోక్ తెలిపారు. సాంకేతికంగా రోజువారీ ధరల మార్పు సాధ్యమేనని, అయితే మొదట ప్రయోగాత్మకంగా దీనిని అమలులోకి తీసుకువచ్చి, తగిన అధ్యయనం అనంతరం దేశమంతటా విస్తరిస్తామని ఆయన తెలిపారు.
newdhilly: petrol, deasil dharalu mee 1va tedee nunchi pratiroju maaranunnaayi. antarjaatiiya dharalaku anugunamgaa dharallo maarpulu untaayi. desamloni petrol pampulalo kendra prabhutvaranga chamuru samsthalaina indian aayil carporation (aosee), bharat petrolium carporation limited (bpcl), hindusthan petrolium carporation limited (hatchpl) sontamgaa 95 saatam petrol pamplu kaligi unnaayi. ee chamuru samsthalu pilet lanchga rojuwari savarinchina retla vidhaanaanni aidu empika chesina nagaraallo toluta amalu cheyanunnaru. kramangaa daanini deshamantata vistaristaaru. '5 nagaraallo ee pilet praajektulanu aayil companylu mee 1 nunchi amalu cheyanunnayi. aa tarvaata desavyaaptamgaa amalu chese vishayaanni nirnayistaayi' ani petrolium saakha mantri dharmendra pradhan budhavaaramnaadu mediaku telipaaru. puducheri, epiloni visaakhapatnam, raajasthaanloni udaypur, jaarkhandloni janshedpur, chandiigadlalo toluta ee pilet praajektunu amalu cheyanunnattu cheppaaru. ippativarakuu pratinela 1, 16 tedeello savarinchina retlu prakatistunnaaru. ippudu aa vidhaanamlo maarpulu tenunnaru. market dharalaku anugunamgaa rojuwari dharala maarpula disagaa idho mundadugu ani taja nirnayampai aosee chairman bi.ashok telipaaru. saanketikamgaa rojuwari dharala maarpu saadhyamenani, ayithe modata prayogaatmakamgaa deenini amaluloki teesukuvacchi, tagina adhyayanam anantaram deshamantata vistaristaamani aayana telipaaru.